b'\n_START_ARTICLE_\nO spe\xc4\x8di kralji\xc4\x8dni in \xc4\x8dudodelnem pti\xc4\x8du\n_START_PARAGRAPH_\nO spe\xc4\x8di kralji\xc4\x8dni in \xc4\x8dudodelnemu pti\xc4\x8du je slovenska ljudska pravljica. Nahaja se v zbirki slovenskih ljudskih pravljic, katere naslov je Slovenske pravljice. Pravljica v okviru zbirke iz\xc5\xa1la pri Novi reviji leta 2002. Za zbirko je pravljice uredila in zbrala Jana Unuk, spremno besedilo je napisal Niko Grafenauer, knjigo pa je ilustriral Rudi Sko\xc4\x8dir.\n_START_SECTION_\nVsebina\n_START_PARAGRAPH_\nPravljica se za\xc4\x8dne z boleznijo. O\xc4\x8de neozravljivo zboli, zdravnik mu svetuje, naj najde \xc4\x8dloveka, ki bi zanj od\xc5\xa1el iskat \xc4\x8dudodelnega pti\xc4\x8da. Njegova starej\xc5\xa1a sinova se javita sama, o\xc4\x8de ju po\xc5\xa1lje na pot z denarjem. Najmlaj\xc5\xa1i ostane z njim doma, ko se o\xc4\x8detu stanje le \xc5\xa1e slab\xc5\xa1a, odide za njima. Na poti najde mrtvega \xc4\x8dloveka. Pokoplje ga in ob grobu zaspi. V sanjah se mu prika\xc5\xbee starec, ki mu pravi, naj sledi ko\xc5\xa1uti. Junak se zbudi, zagleda ko\xc5\xa1uto in gre za njo. S svetlimi rogmi mu sveti pot, ob lakoti ga nahrani in \xc4\x8de je \xc5\xbeejen, mu da piti. Olaj\xc5\xa1a mu vsako te\xc5\xbeavo na poti. Naposled ga pripelje do gradu, v katerem se nahaja \xc4\x8dudodelni pti\xc4\x8d. Ne najde le pti\xc4\x8da, na postelji le\xc5\xbei prelepa \xc4\x8drnolasa kralji\xc4\x8dna, v katero se zaljubi. Odlo\xc4\x8di se, da bo po\xc4\x8dakal, da se zbudi. Po treh dneh \xc5\xa1e vedno spi, zato se odlo\xc4\x8di, da gre domov. Cari\xc4\x8dni pusti sporo\xc4\x8dilo, saj je vzel me\xc4\x8d, vino in kruh. Vsi ti predmeti imajo \xc4\x8dude\xc5\xbeno mo\xc4\x8d in mu pridejo prav na poti. V prvem mestu z me\xc4\x8dem uni\xc4\x8di vse sovra\xc5\xbenike, v drugem ozdravi vse me\xc5\xa1\xc4\x8dane in v tretjem nahrani la\xc4\x8dne. Predmete pu\xc5\xa1\xc4\x8da za sabo, v naslednjem mestu vidi vislice. Pozanima se, koga bodo obesili. Izve, da njegova dva brata. Odide do kraljice in ju re\xc5\xa1i. Na poti domov se brata \xc5\xbeelita polastiti \xc4\x8dudodelnega pti\xc4\x8da, zato junaka pahneta v vol\xc4\x8dja jamo v upanju, da bo umrl. Ko brata prispeta domov, ju je o\xc4\x8de vesel, \xc5\xa1e bolj pa se razveseli pti\xc4\x8da, saj ga lahko ozdravi. Pti\xc4\x8d ob petju iz kljuna krvavi, tri kapljice te krvi pa ozdravijo vsako bolezen. Vendar pti\xc4\x8d ne poje. Medtem zasli\xc5\xa1i krike na pomo\xc4\x8d kmet, ki se po naklu\xc4\x8dju znajde v okolici vol\xc4\x8dje jame. Re\xc5\xa1i junaka, ga nahrani in napoji ter pospremi domov. Doma je o\xc4\x8de vesel, da je \xc5\xbeiv. Junak ne izda svojih bratov. Nekaj dni zatem pa se pojavi kralji\xc4\x8dna. Ho\xc4\x8de spoznati \xc4\x8dloveka, ki jo je re\xc5\xa1il uroka. O\xc4\x8de po\xc5\xa1lje starej\xc5\xa1a dva, vendar ugotovi, da ne poznata treh predmetov. Spozna ju za krivega, priznata, da jo je re\xc5\xa1il najmlaj\xc5\xa1i. Ob soo\xc4\x8denju kralji\xc4\x8dna uporabi me\xc4\x8d in ubije \xc5\xa1kodljivca, junaka pa vzame za svojega mo\xc5\xbea.\n_START_SECTION_\nInterpretacija dela\n_START_PARAGRAPH_\nGlede na teoreti\xc4\x8dne poglede pravljici ustreza strukturalisti\xc4\x8dni pristop analiziranja. Strukturalisti\xc4\x8dni pristop je utemeljil Vladimir Propp v knjigi Morfologija pravljice, ki je bila izdana leta 1928 prvi\xc4\x8d, njen ponatis pa leta 2005.\n_START_SECTION_\nFunkcije\n_START_PARAGRAPH_\nPo Proppovi teoriji je pravljica \xc4\x8darobna. Prav tako kot vse ostale, ki ustrezajo tej teoriji, je pravljica enotipska. Zanjo je zna\xc4\x8dilno, da je sestavljena iz 31 funkcij, funkcije pa so stalnice, ne glede na to, kdo in kako jih izvr\xc5\xa1uje. Zaporedje funkcij je vedno enako in so izra\xc5\xbeene s samostalniki. Opisujejo, kaj se dogaja, kdo je vr\xc5\xa1ilec dogajanja in kako dogajanje ste\xc4\x8de. Spremenljivke so osebe, le funkcije oseb so nespremenljive. Za pravljico je prav tako zna\xc4\x8dilen \xc4\x8darobni rekvizit, okrog katerega se dogajanje najprej zaplete, dose\xc5\xbee vrh in na koncu tudi razplete._NEWLINE_Pri pravljici O spe\xc4\x8di kralji\xc4\x8dni in \xc4\x8dudodelnemu pti\xc4\x8du se pojavljajo vse funkcije, vendar pa nimajo stalnega vrstnega reda. Za\xc4\x8dne se s prvo funkcijo, katere definicija je odhod. Starej\xc5\xa1a brata odideda od doma, o\xc4\x8de jima da denar v upanju, da bosta \xc4\x8dim prej na\xc5\xa1la \xc4\x8dudodelnega pti\xc4\x8da. Sledi druga funkcija. Njena definicija je prepoved. Najmlaj\xc5\xa1emu bratu prepovejo, da bi od\xc5\xa1el z njima. Starej\xc5\xa1a brata mu naro\xc4\x8dita, naj raje doma pazi na o\xc4\x8deta in njegovo zdravje. Najmlaj\xc5\xa1i sin se s tem ne strinja, zato se za\xc4\x8dne odpor. To je deseta funkcija po vrsti, imenujemo jo za\xc4\x8detek odpora. Sledi tretja funkcija, ki jo lahko povzamemo s samostalnikom kr\xc5\xa1itev. Za njo se pojavi enajsta funkcija \xe2\x80\x93 odprava. Junak zapusti dom, saj se zave, da je z o\xc4\x8detom iz dneva v dan slab\xc5\xa1e, zato se kljub prepovedi odlo\xc4\x8di, da bo na\xc5\xa1el \xc4\x8dudodelnega pti\xc4\x8da. \xc5\xa0e pred kr\xc5\xa1itvijo se pojavi praviloma osma funkcija, katere definicija je manko. O\xc4\x8detu manjka zdravja, zato so vsi njegovi sinovi od\xc5\xa1li na pot. Najmlaj\xc5\xa1i sin na za\xc4\x8detku svoje poti dobi posrednika. To je deveta funkcija, ki je definirana kot posredni\xc5\xa1tvo. V sanjah se pojavi starec, poka\xc5\xbee mu ko\xc5\xa1uto, ki ga bo vodila do cilja. Junak se res zbudi in ji sledi._NEWLINE_V pravljici \xc5\xbee imamo junaka. Junak se pojavi v deveti funkciji. Njegova glavna naloga je najti \xc4\x8dude\xc5\xbeno sredstvo \xe2\x80\x93 \xc4\x8dudodelnega pti\xc4\x8da. Je iskalec. Na tej to\xc4\x8dki se za\xc4\x8dne tudi zaplet pravljice. Junak je na poti za \xc4\x8dude\xc5\xbenim sredstvom. V pravljico vstopi tudi darovalec ali oskrbnik. V na\xc5\xa1em primeru je ko\xc5\xa1uta tista, ki bo junaka pripeljala do \xc5\xbeeljenega predmeta._NEWLINE_Preden se junaku prika\xc5\xbee v sanjah starec, ga je \xc4\x8dakala preizku\xc5\xa1nja \xe2\x80\x93 na poti je na\xc5\xa1el mrtvega \xc4\x8dloveka. Pokopal ga je, v dar pa dobil ko\xc5\xa1uto. Ta funkcija je prva, kjer junaka preizku\xc5\xa1ajo, druga\xc4\x8de pa dvanajsta po vrsti. Njena definicija je prva daroval\xc4\x8deva funkcija. V trinajsti funkciji se junak odzove na preizku\xc5\xa1njo (junakov odziv) in nadaljuje pot. Seveda je v dar dobil oskrbnika \xe2\x80\x93 ko\xc5\xa1uto. Ko\xc5\xa1uta ga privede do \xc4\x8dudodelnega pti\xc4\x8da. Sledi \xc4\x8detrta funkcija. Junak se vra\xc4\x8da domov, z iskanim predmetom in sli\xc5\xa1i novico o svojih bratih. Re\xc5\xa1i ju vislic in tako se pojavita \xc5\xa1kodljivca. Najprej \xc5\xa1kodljivca poizvedujeta, nato izdata junaka, ga prizadaneta in mu \xc5\xa1kodujeta. To so \xc5\xa1tiri zaporedne funkcije \xc5\xa1kodljivcev. \xc5\xa0kodljivca prideta domov, se izdajata za zmagovalca. Pri iskanemu predmetu se je pojavila kralji\xc4\x8dna. Kralji\xc4\x8dna najde re\xc5\xa1iteljev dom, vendar ugotovi, da ni spoznala pravega. Privedejo najmlaj\xc5\xa1ega brata, saj starej\xc5\xa1a nista prestala preizku\xc5\xa1nje. Tu se junak in \xc5\xa1kodljivca spopadeta. Junak to\xc4\x8dno ve, o katerih predmetih govori kralji\xc4\x8dna, \xc5\xa1kodljivca pa ne. Junaka zaznamujejo me\xc4\x8d, vino in kruh. Junak zmaga, \xc5\xa1kodljivcema kralji\xc4\x8dna odseka glavi. S \xc4\x8dudodelnim pti\xc4\x8dem premagajo bolezen._NEWLINE_Pred vsemi temi dogodki se je junak zna\xc5\xa1el v vol\xc4\x8dji jami. Na\xc5\xa1el ga je kmet. Ta funkcija ima definicijo zasledovanje. Ko ga kmet privede domov, je zasledovanja re\xc5\xa1en, vendar ga v njegovi de\xc5\xbeeli ne prepoznajo kot zmagovalca. Govorimo o funkciji prihod brez prepoznave. Starej\xc5\xa1a brata sta postavila neutemeljene zahteve. Privedejo ju pred kralji\xc4\x8dno, ki ju spozna za kriva, junak pa se mora z njo soo\xc4\x8diti. To je zanj te\xc5\xbeka naloga, saj je v kralji\xc4\x8dno zaljubljen. Naloga je re\xc5\xa1ena, ko ga kralji\xc4\x8dna prepozna kot junaka in la\xc5\xbena junaka razkrinka. Junak dobi novo podobo \xe2\x80\x93 dedi\xc4\x8d, \xc5\xa1kodljivca sta premagana in zadnja funkcija je poroka. Kralji\xc4\x8dna se poro\xc4\x8di z junakom.\n_START_SECTION_\nLiki\n_START_PARAGRAPH_\nZa vse pravljice strukturalisti\xc4\x8dnega tipa je zna\xc4\x8dilno, da vsebujejo sedem likov. Vsak lik ima svoje funkcije in svoj krog delovanja.\n_START_SECTION_\n\xc5\xa0kodljivec\n_START_PARAGRAPH_\n\xc5\xa0kodljivca sta v tej pravljici starej\xc5\xa1a brata. \xc5\xbde od samega za\xc4\x8detka \xc5\xbeelita bratu slabo. Pustita ga samega z o\xc4\x8detom, onadva pa se odpravita v svet zapravljati o\xc4\x8detov denar in ne z namenom najti iskani predmet. Brat ju sprva ne spregleda. Re\xc5\xa1i ju vislic, medtem pa onadva \xc5\xbee kujeta na\xc4\x8drt, kako se bosta polastila \xc4\x8dudodelnega pti\xc4\x8da in brata umorila. Ko jima uspe pahniti brata v vol\xc4\x8djo jamo, se razglasita za zmagovalca, vendar \xc4\x8dudodelni pti\xc4\x8d v njuni prisotnosti ne poje in je zato neuporaben za o\xc4\x8detovo zdravje. Na koncu le priznata krivdo in brata razglasita za zmagovalca. Ker sta \xc5\xa1kodljivca, umreta. V krogu njunega delovanja je \xc5\xa1kodovanje in vse oblike spopada z junakom.\n_START_SECTION_\nDarovalec\n_START_PARAGRAPH_\nDarovalec je starec, ki se junaku poka\xc5\xbee v sanjah in mu poka\xc5\xbee ko\xc5\xa1uto. Starec je podoba mrli\xc4\x8da, kateri prekri\xc5\xbea pot junaku na za\xc4\x8detku njegovega potovanja. V zahvalo, ker ga je pokopal, mu poka\xc5\xbee \xc4\x8dude\xc5\xbeno sredstvo. V krogu njegovega delovanja je priprava na \xc4\x8dude\xc5\xbeno sredstvo (preizku\xc5\xa1a junaka) ter njegova dodelitev.\n_START_SECTION_\n\xc4\x8cude\xc5\xbeni pomo\xc4\x8dnik\n_START_PARAGRAPH_\n\xc4\x8cude\xc5\xbeno sredstvo oz. pomo\xc4\x8dnika dodeli darovalec. Starec v sanjah poka\xc5\xbee na ko\xc5\xa1uto, ta pa na\xc5\xa1emu junaku utira pot, mu pomaga prebroditi te\xc5\xbeave, lakoto, \xc5\xbeejo in ga privede do cilja. Krog delovanja \xc4\x8dude\xc5\xbenega pomo\xc4\x8dnika obsega junakov prostorski premik (kraj smrti starca do gradu, kjer je kralji\xc4\x8dna), zapolnitev manka (junak najde \xc4\x8dudodelnega pti\xc4\x8da), razre\xc5\xa1itev te\xc5\xbekih nalog (me\xc4\x8d, vino, kruh) ter junakovo preobrazbo (junak je poveli\xc4\x8dan, dedi\xc4\x8d).\n_START_SECTION_\nPo\xc5\xa1iljatelj\n_START_PARAGRAPH_\nV pravljici je po\xc5\xa1iljatelj o\xc4\x8de. Najprej po\xc5\xa1lje starej\xc5\xa1a dva sinova, mlaj\xc5\xa1ega ho\xc4\x8de imeti ob sebi, saj mu pomeni najve\xc4\x8d. Ko ga tudi najmlaj\xc5\xa1i prosi za dovoljenje na pot, mu o\xc4\x8de pro\xc5\xa1njo odobri, vendar mu je hudo, saj mu najmlaj\xc5\xa1i junak pomeni najve\xc4\x8d. O\xc4\x8de je bolan, zdravilo za njegovo bolezen se nahaja v gradu. To je \xc4\x8dudodelni pti\xc4\x8d, kateri ob petju krvavi iz kljuna. O\xc4\x8de naj bi spil tri kaplice te krvi in ozdravel. Najmlaj\xc5\xa1i sin ga ozdravi, zato ga \xc5\xa1e bolj \xc4\x8dasti, za dvema starej\xc5\xa1ima sinovoma pa ne \xc5\xbealuje dolgo, saj je po\xc5\xa1tenost zanj najve\xc4\x8dja vrednota. Brata sta mlaj\xc5\xa1ega izigrala, mu hotela vse najslab\xc5\xa1e le zato, da bi se pred o\xc4\x8detom pokazala v najbolj\xc5\xa1i lu\xc4\x8di. Njegov krog delovanja obsega le odpo\xc5\xa1iljanje, kar pa je povezovalni dejavnik.\n_START_SECTION_\nJunak\n_START_PARAGRAPH_\nJunak je najmlaj\xc5\xa1i sin, o\xc4\x8detov ljubljenec. Je zelo po\xc5\xa1ten fant, z moralnimi na\xc4\x8deli (pokoplje tujca) in dobrosr\xc4\x8den (na poti domov pomaga v treh de\xc5\xbeelah, svoja sebi\xc4\x8dna brata re\xc5\xa1i). Je neizku\xc5\xa1en, strah ga je soo\xc4\x8denja z lepotico, ki jo re\xc5\xa1i uroka. Njegova pomo\xc4\x8d je nesebi\xc4\x8dna, brata re\xc5\xa1i, \xc4\x8deprav sta zapravila denar, ki jima ga je dal o\xc4\x8de in nista naredila ni\xc4\x8desar zanj. Njegov krog delovanja obsega odpravo na iskanje, odziv na daroval\xc4\x8deve zahteve (pokop tujca) in poroko. Na\xc5\xa1 junak je junak iskalec.\n_START_SECTION_\nLa\xc5\xbeni junak\n_START_PARAGRAPH_\nV vlogi la\xc5\xbenega junaka v tej pravljici prepoznamo kmeta, ki se slu\xc4\x8dajno znajde v okolici vol\xc4\x8dje jame, v katero je bil pahnjen junak. Kmet zasli\xc5\xa1i krike na pomo\xc4\x8d, se na njih odzove, junaka pelje k sebi domov, da se naje in napije ter ga pospremi domov. Med potjo mu razlo\xc5\xbei celotno zgodbo, kmet je ogor\xc4\x8den nad dejanjem njegovih bratov, vendar pred ostalimi mol\xc4\x8di. Krog delovanja la\xc5\xbenega junaka obsega odpravo na iskanje.\n_START_SECTION_\nCari\xc4\x8dna\n_START_PARAGRAPH_\nCari\xc4\x8dna je prikupno, lepo dekle, ki je bila nekaj let nazaj uro\xc4\x8dena in je spala. O uroku ne zvemo ni\xc4\x8d, vemo le, da jo na\xc5\xa1 junak uroka re\xc5\xa1i, ko vzame \xc4\x8dudodelnega pti\xc4\x8da in me\xc4\x8d, vino ter kruh. Z vsemi predmeti si pomaga na poti domov in jih v mestih pu\xc5\xa1\xc4\x8da. Cari\xc4\x8dno vodijo do njega in zaradi teh predmetov je pravica povrnjena. Njen krog delovanja obsega ozna\xc4\x8ditev (junak je ozna\xc4\x8den s pomo\xc4\x8djo me\xc4\x8da, vina ter kruha), razkrinkanje (razkrinka oba \xc5\xa1kodljivca) ter poroka.'